Közös javaslat A TANÁCS RENDELETE a szíriai helyzetre tekintettel korlátozó intézkedések meghozataláról szóló 442/2011/EU rendelet módosításáról /* COM/2011/0590 végleges - 2011/0251 (NLE) */





INDOKOLÁS (1) A Tanács 2011. május 9-én elfogadta a szíriai helyzetre tekintettel korlátozó intézkedések meghozataláról szóló 442/2011/EU rendeletet. (2) 2011. szeptember 2-án a Tanács módosította a 442/2011/EU rendeletet a Szíriával szembeni intézkedések kiterjesztése céljából, ideértve a jegyzékbe történő felvétel kritériumainak kiterjesztését, valamint a nyersolaj Szíriából történő vásárlásának, importjának vagy szállításának tilalmát. (3) 2011. október 8-án a Tanács továbbá politikai megállapodást ért el egyes kiegészítő intézkedések elfogadásáról, melyek közé tartozik nevezetesen a nyersolajágazatba történő befektetések tilalma, valamint új cikkek felvétele a jegyzékbe. (4) A Tanács úgy határozott továbbá, hogy megtiltja a szíriai bankjegyeknek a Szíriai Központi Bankba történő bevitelét, valamint kiigazítja a gazdasági szereplőknek a szankciók végrehajtásával kapcsolatos panaszokkal szembeni védelmét szolgáló rendelkezéseket. Ezenfelül a Tanács egyes szíriai pénzeszközök befagyasztásáról is határozott, annak biztosítása mellett, hogy e lépés nem gátolja a Szíriával való jogszerű ügyleteket. (5) Ezek az intézkedések az Európai Unió működéséről szóló szerződés hatálya alá tartoznak, ennélfogva – különösen a tagállamokban tevékenykedő gazdasági szereplők által történő egységes alkalmazásuk biztosítása céljából – a végrehajtásukhoz uniós szintű jogszabály szükséges. 2011/0251 (NLE) Közös javaslat A TANÁCS RENDELETE a szíriai helyzetre tekintettel korlátozó intézkedések meghozataláról szóló 442/2011/EU rendelet módosításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 215. cikkére, tekintettel a Szíriával szembeni korlátozó intézkedések meghozataláról szóló, 2011/273/KKBP tanácsi határozatra[1], tekintettel az Unió külügyi és biztonságpolitikai főképviselője és az Európai Bizottság közös javaslatára, mivel: (1) A Tanács 2011. május 9-én elfogadta a szíriai helyzetre tekintettel korlátozó intézkedések meghozataláról szóló 442/2011/EU rendeletet[2]. (2) A 2011. szeptember 2-i 878/2011/EU rendelettel[3] a Tanács módosította a 442/2011/EU rendeletet a Szíriával szembeni intézkedések kiterjesztése céljából, ideértve a jegyzékbe történő felvétel kritériumainak kiterjesztését, valamint a nyersolaj Szíriából történő vásárlásának, importjának vagy szállításának tilalmát. (3) A 2011. szeptember [ ]-i 2011/ /KKBP tanácsi rendelettel a Tanács egyetértett a további intézkedések elfogadásával, nevezetesen a nyersolajágazatba történő befektetések tilalmával, az új cikkek felvételével a jegyzékbe, valamint a szíriai bankjegyeknek és pénzérméknek a Szíriai Központi Bankba történő bevitelével, egyes szíriai pénzeszközök befagyasztásával Szírián kívül, továbbá a gazdasági szereplőknek a szankciók végrehajtásával kapcsolatos panaszokkal szembeni védelmét szolgáló rendelkezések bizonyos módosításaival. (4) Ezek az intézkedések az Európai Unió működéséről szóló szerződés hatálya alá tartoznak, ennélfogva – különösen a tagállamokban tevékenykedő gazdasági szereplők által történő egységes alkalmazásuk biztosítása céljából – a végrehajtásukhoz uniós szintű jogszabály szükséges. (5) Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie, ELFOGADTA EZT A RENDELETET: 1. cikk A 442/2011/EU rendelet a következőképpen módosul: (1) Az 1. cikk a következő ponttal egészül ki: „(j) «szíriai személy, szervezet vagy szerv» alatt a következő értendő: i. a szíriai állam vagy annak valamely hatósága; ii. bármely Szíriában tartózkodási engedéllyel rendelkező természetes vagy jogi személy; iii. bármely jogi személy, szervezet vagy szerv, amelynek székhelye Szíriában található; iv. bármely Szírián belüli vagy azon kívüli jogi személy, szervezet vagy szerv, amely – közvetlenül vagy közvetve – a fent említett személyek vagy szervek közül egy vagy több tulajdonában vagy ellenőrzése alatt áll.” (2) A rendelet a következő 2a. cikkel egészül ki: „2a. cikk Tilos az EU-ban nyomtatott vagy vert új szíriai bankjegyek és pénzérmék akár közvetlenül, akár közvetve történő értékesítése, beszerzése, átadása vagy kivitele a Szíriai Központi Bank számára.” (3) A rendelet a következő 3c. cikkel egészül ki: „3c. cikk 1. Tilos: (a) bármilyen pénzügyi kölcsön vagy hitel nyújtása a (2) bekezdésben említett bármely szíriai természetes vagy jogi személy, szervezet vagy szerv részére; (b) részesedés szerzése vagy kiterjesztése a (2) bekezdésben említett bármely szíriai személyben, szervezetben vagy szervben; (c) közös vállalkozás létrehozása a (2) bekezdésben említett bármely szíriai természetes vagy jogi személlyel, szervezettel vagy szervvel; (d) az olyan tevékenységekben való tudatos és szándékos részvétel, amelyeknek célja vagy hatása az a), b) és c) pontban említett tilalmak megkerülése. 2. Az (1) bekezdésben meghatározott tilalmak minden olyan szíriai természetes vagy jogi személyre, szervezetre vagy szervre alkalmazandók, amely részt vesz a nyersolaj feltárásában, termelésében vagy finomításában. 3. Kizárólag a (2) bekezdés alkalmazásában: (a) a „nyersolaj feltárása” magában foglalja a nyersolajkészletek kutatását, feltárását és kezelését is, továbbá az e készletekkel kapcsolatos geológiai szolgáltatásokat; (b) „nyersolaj-finomítás” alatt az olaj végső értékesítése céljából történő feldolgozás, kondicionálás vagy előkészítés értendő. 4. 4. Az (1) bekezdésben említett tilalmak: (a) nem érintik a(z) […/…/… ] előtt kötött szerződésekből vagy megállapodásokból fakadó kötelezettségek teljesítését; (b) nem akadályozzák valamely részesedés kiterjesztését, amennyiben e részesedés egy […/…/… ] előtt kötött megállapodás alapján fennálló kötelezettség.” (4) A rendelet a következő 4a. cikkel egészül ki: „4a. cikk A II.a. mellékletben felsorolt személyekhez, szervezetekhez és szervekhez tartozó, azok tulajdonában lévő vagy általuk ellenőrzött és [2011. hónap nn.]-án/én Szírián kívül található valamennyi pénzeszközt és gazdasági erőforrást be kell fagyasztani.” (5) A 10a. cikk helyébe a következő szöveg lép: „10a. cikk „Nem teljesíthető semmiféle kártérítésre vagy kártalanításra irányuló vagy egyéb hasonló jellegű követelés – mint például beszámítási követelés, garanciaérvényesítés keretében benyújtott kártalanítási, pénzbírság kiszabása iránti vagy jótállási igény, kötvény, pénzügyi garancia vagy viszontgarancia kifizetése vagy meghosszabbítása iránti követelés – ideértve a hitellevelekből vagy olyan hasonló eszközökből fakadó követeléseket, amelyek a szíriai kormány, annak közhatóságai és ügynökségei, vagy a nevében eljáró, illetve javára követeléssel előálló személyek vagy szervezetek számára teljesített olyan szerződésekhez vagy ügyletekhez kapcsolódnak, amelyeknek a teljesítését közvetlenül vagy közvetve, részben vagy egészben érintették az e rendeletben szereplő intézkedések.” 2. cikk A 442/2011/EU rendelet II. melléklete ezen rendelet I. mellékletének megfelelően módosul. 3. cikk A II. melléklet IIa. mellékletként kerül beillesztésre a 442/2001/EK rendeletbe. 4. cikk A 442/2011/EU rendelet IV. melléklete helyébe e rendelet III. melléklete lép. 5. cikk Ez a rendelet az Európai Unió Hivatalos Lapjában való kihirdetésének napján lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt […]-án/-én. a Tanács részéről az elnök […] I. MELLÉKLET A 442/2011/EU rendelet II. melléklete a következő bejegyzésekkel egészül ki: „[a Tanács által javasolt további nevek]” II. MELLÉKLET „IIa. MELLÉKLET A 4a. cikkben említett jogi személyek, szervezetek és szervek listája „[a Tanács által javasolt nevek]” ANNEX III „IV. MELLÉKLET Kőolajtermékek jegyzéke HR-kód Leírás 2709 00 Nyers kőolaj és bitumenes ásványokból előállított nyersolaj 2710 Kőolaj és bitumenes ásványokból előállított olaj, a nyersolaj kivételével; máshol nem említett olyan készítmény, amely legkevesebb 70 % kőolajat vagy bitumenes ásványokból előállított olajat tartalmaz, és ez az olaj a készítmény lényeges alkotórésze, olajhulladék: 2712 Vazelin; paraffinviasz, mikrokristályos kőolajviasz, paraffingács, ozokerit, lignitviasz, tőzegviasz, más ásványi viasz és szintézissel vagy más eljárással előállított hasonló termék, színezve is: 2713 Ásványolajkoksz, ásványolaj-bitumen és kőolaj vagy bitumenes ásványból előállított olaj más maradéka: 2714 Természetes bitumen és aszfalt; bitumenes vagy olajpala és kátrányos homok; aszfaltit és aszfaltkő: 2715 00 00 Természetes aszfaltot, természetes bitument, ásványolaj-bitument, ásványi kátrányt vagy ásványi kátrányszurkot tartalmazó bitumenes keverék (pl. bitumenes masztix, lepárlási maradvány)” [1] HL L 121., 2011.5.10,, 11. o. [2] HL L 121., 2011.5.10., 1. o. [3] HL L 228., 2011.9.3., 1. o.